Segueixen obertes les proves de nivell per als cursos d’anglés de la Casa de Cultura
2025-07-24

AMPLIADES UNA SETMANA LES PROVES DE NIVELL

Els més ressagats que vulguen formar part d’algun dels cursos d’anglés que s’imparteixen a la Casa de Cultura de Burjassot, des de la Regidoria de Cultura i Joventut, dirigida per Javier Naharros, encara poden fer les proves de nivell i, amb això, la matrícula, el termini de la qual seguirà obert al llarg d’esta setmana.

Les proves de nivell continuen obertes de dilluns a dijous de 10.00 a 13.00 hores i els dilluns i dimecres de 17.00 a 19.00 hores. Les classes començaran el 30 d’octubre i encara queden places en els diferents nivells oferits: Beginner (UA1); Infantil, en nivells d’A2 i B1 depenent de l’edat; Iniciació, en nivell A2 i B1; Intermediate, en nivell B1 i Oral Intermediate, també en nivell B1. Així mateix, queden places per a la preparació dels exàmens de B2.

Les proves es fan en DESPATX DE JOVENTUT de la Casa de Cultura i és necessari sol·licitar CITA PRÈVIA. La matrícula que estarà oberta fins al 27 d’octubre.